《李教授之临江》
明代·林弼

邻邑丰城曾制锦，清江碧嶂惯维舟。送君千里扬文教，老我三年忆旧游。

酒酿黄精云外洞，诗题清竹水边楼。前修范杜遗风在，从此西邦化鲁邹。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。